**ROMÂNIA**

**JUDEȚUL MUREȘ**

**COMUNA HODOȘA**

Hodoșa, str.Principală , nr.56, cod.547320 Telefon: 0265-349112

Cod Fiscal . 4375950 Fax: 0265-349037

Web : [www.hodosa.ro](http://www.hodosa.ro) E-mail:primaria@hodosa.ro

 Nr. 400/12.05.2020

A N U N Ț

REFERITOR LA ELABORAREA PROIECTULUI DE HOTARARE PRIVIND

APROBAREA MODIFICĂRII ȘI COMPLETĂRII REGULAMENTULUI SERVICIULUI PUBLIC DE SALUBRIZARE A LOCALITĂȚILOR DIN JUDEȚUL MUREȘ

 În conformitate cu prevederile Legii nr.52/2003 privind transparența decizională în administrația publică, cu modificările și completările ulterioare, Primarul comunei Hodoșa anunță publicul interesat asupra inițierii PROCESULUI DE ELABORARE A PROIECTULUI DE

HOTARARE PRIVIND APROBAREA MODIFICĂRII ȘI COMPLETĂRII REGULAMENTULUI SERVICIULUI PUBLIC DE SALUBRIZARE A LOCALITĂȚILOR DIN JUDEȚUL MUREȘ

 Propunerile, sugestiile sau opiniile cu valoare de recomandare cu privire la proiectul de hotărâre supus dezbaterii publice se pot depune la Primăria comunei Hodoșa, se pot transmite la adresa de e-mail : primaria@hodosa.ro sau prin fax la numărul 0265/349037, până la data de 15 iunie 2020.

 Materialele transmise vor purta mențiunea : RECOMANDARE LA PROIECTUL DE HOTARARE PRIVIND MODIFICĂRII ȘI COMPLETĂRII REGULAMENTULUI SERVICIULUI PUBLIC DE SALUBRIZARE A LOCALITĂȚILOR DIN JUDEȚUL MUREȘ

Persoanele sau organizațiile interesate care transmit în scris propuneri, sugestii sau opinii cu privire la proiectul de hotărâre supus dezbaterii publice vor specifica articolul sau articolele din proiect la care se referă, menționând data trimiterii și datele de contact ale expeditorului.

Materialele informative se pot studia la avizierul Primăriei comunei Hodoșa sau pe site-ul [www.hodoșa.ro](http://www.hodoșa.ro).

PRIMAR, SECRETAR GENERAL ,

 Barabási Ottó Csizmás Zoltán

Întocmit: Csizmás Zoltán

Primaria comunei Hodoșa

 ROMÂNIA

JUDEŢUL MUREŞ

**CONSILIUL LOCAL HODOȘA**

 Nr.400/12.05. 2020

**Referatul de aprobare**

*la proiectul de hotărâre privind aprobarea modificării și completării*

 *Regulamentului Serviciului Public de Salubrizare a Localităților din Județul Mureș*

Toate unităţile administrativ teritoriale din judeţul Mureş s-au asociat în scopul implementării proiectului de investiţii „Sistem de Management Integrat al Deşeurilor Solide din judeţul Mureş” (SMIDS), finanţat de Uniunea Europeană prin Fondul European de Dezvoltare Regională (FEDR).

Delegarea gestiunii serviciului de salubrizare se realizează de către Asociația de Dezvoltare Intercomunitară „Ecolect Mureş” (ADI), pe cele 7 zone stabilite prin Proiect, pe baza mandatelor speciale date în acest sens de către membrii asociaţi.

Datorită modificărilor intervenite la Legea nr. 211/2011 privind regimul deșeurilor, Legea nr. 249/2015 privind modalitatea de gestionare a deșeurilor de ambalaje și a OUG nr. 196/2005 privind Fondul de mediu, precum necesitatea corelării activităţilor specifice serviciului de salubrizare în județul Mureș cu modificările legislative, se impune modificarea și completarea Regulamentul Serviciului Public de Salubrizare a Localităților din Județul Mureș.

Regulamentul Serviciului Public de Salubrizare a Localităţilor din Judeţul Mureş stabileşte principiile şi condiţiile de funcţionare ale sistemului de gestionare a deşeurilor, ţinând seama de prevederile proiectului SMIDS Mureş cu privire la colectarea, transportul, tratarea, reciclarea, valorificarea şi/sau depozitarea deşeurilor municipale, în condiţii de protecţie a mediului şi a sănătăţii populaţiei.

Pentru armonizarea reglementării la nivelul întregului judeţ, prin proiectul de act administrativ anexat prezentei, propunem şi acordarea unui mandat special reprezentantului autorităţii, ca să voteze în AGA ADI „Ecolect Mureş” Regulamentul Serviciului Public de Salubrizare a Localităților din Județul Mureș ce urmează a fi aprobat.

În conformitate cu prevederile Legii nr.52/2003 privind transparența decizională în administrația publică, modificată și completată, noul regulament a fost supus dezbaterii publice, conform anunțului din data de 12 mai 2020 atât la sediul autorităţii publice locale cât şi pe pagina de internet a CL www.hodosa.ro respectiv în presa locală.

Astfel, supunem aprobării proiectul de act administrativ anexat prezentei.

Întocmit

 ROMÂNIA

 JUDEŢUL MUREŞ PROIECT

**CONSILIUL LOCAL HODOȘA**

**HOTĂRÂREA NR. \_\_\_\_\_\_
din \_\_\_\_\_\_\_ 2020**

*Pentru modificarea și completarea HCL nr. 20/2016 privind aprobarea Regulamentului Serviciului Public de Salubrizare a Localităților din Județul Mureș*

Consiliul Local Hodoșa, al UATHodoșa, întrunit în ședința\_\_\_\_\_\_\_\_\_\_\_\_din data de \_\_\_/\_\_\_/2020

Văzând [Referatul](http://www.cjmures.ro/Hotariri/Hot2007/hot095_2007.htm#exp#exp) de aprobare nr.400/12 mai 2020 a Primarului, cu privire la modificarea Regulamentului Serviciului Public de Salubrizare a Localităților din Județul Mureș;

Având în vedere dispoziţiile art.8, alin. (3), lit.”i”, art. 22 alin. (4) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare,

Ținând seama de dispozițiile art. 17 din Legea nr. 211/2011 privind regimul deșeurilor, a Legii nr. 249/2015 privind modalitatea de gestionare a deșeurilor de ambalaje și a OUG nr. 196/2005 privind Fondul de mediu, aprobate cu modificările și completările ulterioare,

În temeiul prevederilor art.6 alin.(1) lit.”h” al Legii nr.101/2006 privind serviciul de salubrizare a localităţilor, cu modificările şi completările ulterioare,

Ţinând cont de prevederile Regulamentului cadru al serviciului de salubrizare al localităţilor aprobat prin Ordinul Preşedintelui ANRSC nr. 82/2015,

Potrivit reglementărilor art.17, alin.(3) pct.20 din Statutul ADI Ecolect Mureş,

Cu respectarea procedurilor reglementate de Legea nr. 52/2003 privind transparenţa decizională în administraţia publică, republicată, cu modificările şi completările ulterioare,

În temeiul prevederilor art. 129, alin. (2), lit. d) și alin. (7), lit. n) coroborate cu art. 139 din Ordonanța de urgență nr. 57/2019 privind Codul administrativ;

**hotărăşte:**

**Art. 1.**  „Regulamentul Serviciului Public de Salubrizare a Localităților din Județul Mureș” aprobat prin HCL nr. 20/2016, se modifică și se completează conform anexei 1 la prezenta.

**Art.2**. Se mandatează Primarul comunei Hodoșa să voteze în AGA ADI „Ecolect Mureş” modificarea și completarea Regulamentului Serviciului Public de Salubrizare a Localităţilor din Judeţul Mureş, aprobat conform art.1 din prezenta hotărâre.

**Art.3.** Prezenta hotărâre se comunică Instituţiei Prefectului Judeţul Mureş, precum şi Asociaţiei de Dezvoltare Intercomunitară “Ecolect Mureş”, care va supune aprobării în AGA, Regulamentul Serviciului Public de Salubrizare a Localităţilor din Judeţul Mureş aprobat conform art.1.

**PREŞEDINTE DE ŞEDINŢĂ**

 **AVIZAT PENTRU LEGALITATE**

 SECRETAR